ngokwesifiso sikaesta, inkosi yalawula, yavumela amajuda ukuthi ngosuku lweshumi nantathu kunhlolanja/kundasa [13 adar] akhwele azidilikele kozama ukubachukuluza. kwavalwa ngehlahla ngalolo lusuku nangakusasa [13/14 adar]. izinkulungwane zezakhamizi esusa nakulo lonke elasephereshiya zahlaselwa, zabulawa ngamajuda. usuku olulandela lolo [15 adar] lwamiswa, lwaba usuku lomkhosi; emaphandleni kwakuze kube ngakusasa kwalokho [16 adar]. umodikhayi noesta bafungisa amajuda ngothi lwawo, bawabophelela ekulugcineni lolo lusuku lomcimbi `wephumalimi´ [ngolwesihebheru = purim], `umcimbi kaphindamshaye´, owawuvelé ngenxa yonkatha [ngolwesihebheru = púr | purím] owawukade ushayelwé ukuqopha usuku lokuwabhubhisa ngothi lwawo amajuda kwelasephereshiya. Kwezokuthandana, engithandana naye ngifunda ngaye [ngivulwa nguye amehlo okubona] indlela entsha yokubuka nokubona. Umngani, intombi noma isoka lami, kubhekeké ukuthi yilo elenza lo msebenzi (nami ngokunjalo kulo). Ongibuka ngeso langaphandle ungitshela ngokukhululeka ukuthi ungibona nginjani, lokho-ke bese kugxila kimi engqondweni, ngikwazi nami ukuzibona ngeso longaphandle. Emabangeni amade ngokuhamba kwesikhathi, ongibuka ngeso longaphandle uyakwazi ukungitshela ukuthi ngokubona kwakhe „ngiqondé phi“, asho nòma ngisesendleleni eqondile, efanelana nami, nòma sengiyanhlanhlatha, nòma ngilibele [ngichitha isikhathi] ngokungaphansi kwekhono enginalo, nanokuthi yimaphi „amathuba“ asangivulekele. Uyawelula amabanga, awunwebe umkhathi ongizungezile, uma sekungathi uyangingcinga, aqhamuke nemicabango namasu ebengingasenawo. Le ndlela yokubuka nokubona ngingayemukela kulowo, ngizejwayeze yona. Ngaphandle kwale ndlela ngingasengilingeke ukulokhu ngizungeza ngeze emicabangweni nasezifisweni.